ช่องว่างออม
ความเป็นห่วงของนักเศรษฐ ศาสตร์ที่กลัวว่า หากลดดอกเบี้ยลงแล้ว เงินออมจะไหลออกจากระบบธนาคารไปเก็งกำไรหุ้น หรืออสังหาริมทรัพย์
14 พ.ค. 2556

ความเป็นห่วงของนักเศรษฐ ศาสตร์ที่กลัวว่า หากลดดอกเบี้ยลงแล้ว เงินออมจะไหลออกจากระบบธนาคารไปเก็งกำไรหุ้น หรืออสังหาริมทรัพย์ 
ประเทศใดที่มีการออมน้อยเกินไป นับเป็นความเสี่ยงของประเทศนั้น หากต้องการจะลงทุนโครงการขนาดใหญ่ แต่เงินออมในประเทศไม่พอก็จะต้องกู้เงินมาใช้ 
การที่เงินออมในประเทศน้อยกว่าความต้องการลงทุน นับว่าเกิด Investment Saving Gap คือ มีช่องว่างของการออมและการลงทุน ซึ่งจะสะท้อนออกมาจากการขาดดุลบัญชีเดินสะพัด ดุลการชำระเงิน 
ยอดขาดดุลบัญชีเดินสะพัดที่เกิดขึ้นจริงในแต่ละปีจะเท่ากับยอดขาดแคลนเงินทุน หมายถึง ความไม่เพียงพอของเงินออมสำหรับการลงทุนเสมอ 
สำหรับประเทศไทย ดุลบัญชีเดินสะพัดเริ่มจะขาดดุลมาพักใหญ่ เนื่องจากการส่งออกลดลง แต่การนำเข้ายังอยู่ในอัตราที่สูง ส่วนหนึ่งเป็นผลมาจากการแข็งค่าของเงินบาท
เมื่อเงินออมไม่เพียงพอ จะส่งผลต่อดอกเบี้ยในตลาดเงินให้สูงขึ้นเพื่อดึงเงินออมไว้ ซึ่งนับเป็นปรากฏการณ์ที่เกิดความขัดแย้งในเชิงนโยบายที่รัฐบาลอยากให้มีการลดดอกเบี้ย แต่ในขณะเดียวกันรัฐบาลก็มีแผนจะกู้เงินลงทุนเมกะโปรเจกต์ 2 ล้านล้านบาท